recursal/SuperWikiNEXT-32B huggingface dataset:
**GnT** is 'n musiekgroep wat bestaan uit twee mans, Matthys Beukes en Eugene Prinsloo. Matthys Rossouw Beukes, gebore in Kimberley, was in Laerskool Newtown en matrikuleer aan Hoërskool Adamantia. Hy het sy diploma in Eiendomswaardasies verwerf. Hy is getroud met Desiree Beukes en het ‘n dogter, Tiffany-Anne Beukes. Eugene Prinsloo, ook gebore in Kimberley, was in Laerskool Staatspresident Swart en het matrikuleer aan Hoërskool Noord-Kaap. Hy is getroud met Hannah Elizabeth Prinsloo (ook bekend as sanger Hannah E).

Op skool het Matthys reeds deelgeneem aan verskeie musiekblyspele en verskeie liedjies opgevoer. Matthys het in die vermaaklikheidswêreld begin as ‘n platejoggie vir korporatiewe funksies en troues. Later het hy tydens funksies begin sing. Hy was ook deel van ‘n kerkkoor wat oor die land gereis het, en hier het sy liefde vir sang begin. Hy het toe saam met Alberto Mazzoncini begin optree en kommersieël begin sing in en om Kimberley en die Noord-Kaap. In 2015 het Matthys vir Eugene by ‘n optrede ontmoet en die moontlikheid van ‘n gesamentlike groep het ontstaan. Hulle het liedjies begin skryf en hul eerste album is deur *Vonk Musiek* opgeneem en versprei.

Eugene se pa het ‘n klankmaatskappy besit en hy het van kleintyd al gehelp met verhoë bou en klankstelsels en beligting opstel. Eugene het reeds op skool in orkeste gespeel en het die baskitaar, sang en dromme beoefen.

Albums
------

* Kom Kuier Saam – Vonk Musiek

Enkelsnitte
-----------

* Dis ‘n Manneding (2019)
* Langsaan mekaar wakker word (2019)
* Jy’s Beautiful (2019)
* Laaste Kans (2019)

Toekennings
-----------

GnT is in 2019 vir Ghoema-musiektoekennings ingeskryf onder pop album, beste nuweling en Eugene as beste nuwe vervaardiger.

Gemeenskap
----------

GnT is betrokke by droogtehulp in die Noord-Kaap en doen verskeie optredes in die verband om geld hiervoor in te samel vir ons boere. Hulle is ook betrokke by die plaaslike DBV en het ook al vir die instansie baie geld ingesamel met optredes.

Optredes
--------

GnT is betrokke by verskillende musiek-verhoogstukke soos *A Tribute to Bob Dylan* (met Dexan), *A Night with Smokie* (met Acer Band), *Ouma se Spens* (met Sharleen Surtie Richards) en *The Rock and Roll Radio Show* (met Acer Band). GnT het ook al vir verskeie van top kunstenaars soos Jo Black, Theuns Jordaan, Elandré, Steve Hofmeyr, Snotkop, Wicus van der Merwe, Dewald Wasserfall en Die Campbells ge-open by konserte. *Langsaan mekaar wakker word, Jy’s Beautiful* en *Dis ‘n Manneding* het nr.1 plekke behaal op verskeie internet radiostasies. GnT se musiek speel ook op RSG en verskeie ander radiostasies.

Bronnelys
---------

* 
* 
* 
* *[dooie skakel]*
Die Ouzoud-waterval in Marokko.
Die **Ouzoud-waterval** (Cascades d’Ouzoud) in die Sentraal-Atlas in Marokko is die hoogste waterval in Noord-Afrika.

Die waterval lê in die El-Abidrivier, by die dorp Tanaghmeilt, naby Azilal en 150 km noordoos van Marrakesh. Dit is by die koördinate 32°00′55″N 6°43′12″W﻿ / ﻿32.01528°N 6.71995°W﻿ / 32.01528; -6.71995Koördinate: 32°00′55″N 6°43′12″W﻿ / ﻿32.01528°N 6.71995°W﻿ / 32.01528; -6.71995 en op 1 060 m bo seespieël.

Die val van 110 m hoog word gevoed deur die Bin El Quidane-reservoir. Veral in die lente is dit baie mooi weens die baie water weens die smeltende sneeu. Hierdie is ‘n groot trekpleister vir toeriste aan Marokko. In die meer onder die waterval word geseil. Die hellings by die val bestaan uit rooiklei en mos en daar is ‘n voetpad van bo na die meer. Rondom die waterval is daar vye- en olyfbome, en daar kom baie windmeulens en ‘n besondere aapspesie voor.

Bibliografie
------------

* atlasobscura.com
* thinkmorocco.com
Die **Limpopo Nasionale Park** is 'n wildreservaat in Mosambiek. Die park het ontstaan nadat die status van die Coutada 16 wildbenuttingsarea in Gazaprovinsie van 'n jaggebied na 'n beskermende gebied verander is. Die park maak nou deel uit van die Groter Limpopo Oorgrenspark saam met die Krugerwildtuin in Suid-Afrika en die Gonarezhou Nasionale Park in Zimbabwe.

Duitsland het R42 miljoen geskenk vir die ontwikkeling van die nuwe park. Die geld is bestee op omheining en jagvoorkomingseenhede. Die park is verdeel in drie aparte gebruiksones: 'n toeristesone, 'n wildernissone, en 'n hulpbronbenuttingsone (vir jag). 

in die suide lê die Massingirdam in die Olifantsrivier en die dorpie Massingir, wat die administratiewe hoofkwartier van die nuwe park huisves. Die Limpoporivier maak die noordelike grens uit. 

In 2001 is 'n groot hoeveelheid wild uit die Krugerwildtuin na die Limpopopark verskuif. Daar is ook 'n nuwe grenspos gebou tussen Suid-Afrika en Mosambiek in 2004, naamlik die Giriyondo Grenspos.
Godfrey Yeatman Lagden, 1901
**Sir Godfrey Yeatman Lagden** KCMG KBE (1 September 1851 – 26 Junie 1934) was 'n Britse koloniale administrateur in Afrika.

Lagden is in Yetminster, Dorset, gebore as die seun van dominee Richard Dowse Lagden van Balsham House, Cambridgeshire en het skoolgegaan by Sherborne School. Hy het by die Britse staatsdiens aangesluit as 'n klerk in die Hoofposkantoor van 1869 tot 1877, voor hy besluit het om na Suid-Afrika te verhuis.

Loopbaan in Afrika
------------------

Hy is aan die Suid-Afrikaanse Hoë Kommissaris sir Henry Bartle Frere voorgestel wat hom na die Transvaalse Republiek gestuur het wat pas deur sir Theophilus Shepstone geannekseer is. Daar het hy aanvanklik op die uitvoerende raad gedien.

Tydens die Tweede Vryheidsoorlog, wat in 1899 uitgebreek het, het Lagden alles in sy vermoë gedoen om Basoetoland neutraal te hou en te verseker dat die oorlog nie swart soldate betrek nie. Nadat hy 'n mag van 10 000 Basotho's op die been gebring het, het hy geweier om hul te gebruik om die ontsetting van Wepener te verseker anders as om te waak oor die Cape Mounted Rifles, wat deur Boeremagte beleër is totdat hulle deur ander Britse eenhede ontset is.

In 1901 is hy as kommissaris van naturellesake aangestel deur lord Milner in die Transvaalse kolonie, toe onder Britse beheer, en was ook 'n lid van die uitvoerende en wetgewende rade daarvan. Gedurende 1903 tot 1905 was hy voorsitter van die Suid-Afrikaanse Naturellesakekommissie en het getuienis van regoor Suid-Afrika en Rhodesië aangehoor.

Latere lewe
-----------

Hy het in 1907 afgetree nadat die Transvaalse Kolonie selfregering verkry het en na Weybridge in Engeland teruggekeer. Hy het op verskeie openbare liggame gedien, insluitend die *Royal Colonial Institute* waarvan hy sekretaris en later vise-president was, waar hy tot 1923 gedien het.

Lagden het soms krieket gespeel, insluitende een eersterangse krieketwedstryd vir Marylebone Krieketklub (MCC) toe die span Suid-Afrika in 1906 besoek het.
Die **Suid-Afrikaanse Bofbalunie** *(SABU)* is die nasionale beheerliggaam van bofbal in Suid-Afrika.

Bofbal word in alle provinsies gespeel, maar dit is nie 'n toonaangewende sport nie as gevolg van die gewildheid en relatiewe sukses van die vergelykbare sport van krieket, waarin Suid-Afrika een van die leidende lande is. Die Unie is 'n lid van die Wêreld-bofbal-sagtebalkonfederasie (WBSC), en die Internasionale Bofbalfederasie (IBAF). SABU is ook geaffilieer met die Suid-Afrikaanse Sportkonfederasie en Olimpiese Komitee (SASCOC) wat saam met Sport en Ontspanning Suid-Afrika (SRSA) alle georganiseerde sport in Suid-Afrika beheer. SABU beheer die Suid-Afrikaanse nasionale bofbalspan , wat reeds deelgeneem het aan verskeie groot sportsgeleenthede, soos die Olimpiese Somerspele, *World Baseball Classic*, Bofbal-wêreldbeker en die Afrika-spele.Die mees noemenswaardige bofbalspelers sluit Gift Ngoepe, Anthony Phillips en Dylan Unsworth in.

Geskiedenis
-----------

Bofbal in Suid-Afrika het op die Witwatersrand begin. Goudmynwerkers van die Verenigde State het die spel in Suid-Afrika begin speel wat gelei het tot die stigting van die Giants-bofbalklub van die Crown Mines-bofbalspan. Die Transvaalse Bofbalassosiasie is in 1905 gestig saam met een van die vroeëre klubs, naamlik die Wanderers-bofbalklub.Japannese invloed het gelei tot die vorming van die sport in Port Elizabeth, nadat 'n Japannese skip genaamd die Paris Maru in 1934 in Algoabaai gestrand het, wat daartoe gelei het dat die matrose vir drie maande gestrand was terwyl hulle vir die volgende skip gewag het. Die matrose het gevolglik 'n span saam met die plaaslike inwoners georganiseer wat vir VSA-maatskappye werksaam was, sowel as VSA-sendelinge by die Westborne-ovaal, wat uiteindelik in 1934 gelei het tot die stigting van die Oostelike Provinsie-bofbalassosiasie.Gedurende die Tweede Wêreldoorlog is bofbal nie amptelik gespeel nie, maar eers weer na die oorlog in 1945. Een van die eerste wedstryde was tussen 'n span van die Verenigde State wat gekies was van twee besoekende oorlogskepe van die Amerikaanse Vloot, die USS California (BB-44) en USS Tennessee (BB-43), met die Amerikaners wat 6-4 gewen het.Die 1950's was die goue era vir bofbal in Suid-Afrika, met populêre ondersteuning van beide spelers en plaaslik-gebaseerde besighede in Amerikaanse besit soos General Motors. 'n Span van die VSA het in 1956 deur Suid-Afrika getoer. Baie gewilde Suid-Afrikaanse Internasionale Springbokrugbyspelers het ondersteuning gebied aan plaaslike bofbal.In 1935 is die Suid-Afrikaanse Bofbalfederasie (nou die Suid-Afrikaanse Bofbalunie) gestig, met sy provinsiale affiliasies wat onderskeidelik Grens, Westelike Provinsie, Oostelike Provinsie, Noord-Transvaal en Transvaal was. Arthur Berezowski was 25 jaar, van 1949 tot 1974, aan die stuur van die Federasie. In 1950 het die Westelike Provinsie-bofbal-en-sagtebalunie 'n leidende rol begin speel, met 11 bofbal- en 23 sagtebalspanne.

Sien ook
--------

* Suid-Afrikaanse nasionale bofbalspan

|  |  |
| --- | --- |
| Hierdie artikel is in sy geheel of gedeeltelik vanuit die Engelse Wikipedia vertaal. | 

Klik vir info oor hierdie sjabloon.
 |
’n **Limiet** beteken ***die uiterste mate**.*

As jy in die stad ry, is die limiet 60 km/h.  As jy vinniger as dit ry, sal jy beboet word.

Limiete in wiskunde word gebruik om aan te toon dat ’n veranderlike nader en nader aan ’n spesifieke getal kom totdat dit so naby is dat die veranderlike en getal dieselfde waarde het.

Wiskunde
--------

In analise, 'n vertakking van wiskunde, word die *limiet van 'n funksie* beskryf as die gedrag van die funksie rondom 'n sekere punt. Limiete is een van die kernkonsepte in analise en vorm die basis van differensiasie, integrasie en differensiaalvergelykings.

Die formele definisie van 'n limiet is:

*{\displaystyle \lim \_{x\to a}f(x)=L}* beteken:

*Vir elke ε > 0 (hoe klein ook al) bestaan 'n δ > 0 (wat gewoonlik van ε afhanklik is) so dat*

*{\displaystyle |f(x)-L|<\epsilon }*

vir alle

*{\displaystyle 0<|x-a|<\delta }*
Informeel kan die limiet *{\displaystyle L}* van 'n funksie *{\displaystyle f(x)}* beskou word as die funksie-eindwaarde wat genader word, *{\displaystyle f(x)\to L}* wanneer *{\displaystyle x}* die waarde *{\displaystyle a}* nader, *{\displaystyle x\to a}*.

Berekeninge van limiete
-----------------------

Vervang  {\displaystyle \chi } se waarde in die funksie.

Bepaal wat is die antwoord.  Afhangende van die antwoord is daar 3 tipes en 1 spesiale geval.

### Tipe 1

As die antwood ’n reële getal is, dan bestaan die limiet en word niks verder gedoen nie:

### Tipe 2

As die antwoord na vervanging onbepaald is, met ander woorde  {\displaystyle {\frac {0}{0}}}

Dan kan daar nie net vervang word nie, dan moet gefaktoriseer word in beide die teller en die noemer sodat ’n waarde vir die limiet gekry kan word as vervanging plaasvind na faktorisering:

Onbepaald dus faktoriseer: 

### Tipe 3

As die antwoord na vervanging ongedefineerd is, deel  elke term van die teller en elke term van die noemer deur {\displaystyle \chi }  se hoogste mag.

Ongedefineerd word gekry as  {\displaystyle \chi =\infty }

Spesiale geval
--------------

*{\displaystyle \lim 3\_{3\to 2}=3}*

Hierdie funksie het geen {\displaystyle \chi } waarde nie, dus die limiet van ’n konstante bly die spesifieke konstante afgesien van waarheen {\displaystyle \chi } neig  .

Sien ook
--------

* (ε, δ)-definisie van 'n limiet
Dr. Denis Worrall was die enigste leier van die Onafhanklike Party, wat 'n jaar na sy ontstaan in die Demokratiese Party opgeneem is.
Die **Onafhanklike Party** was 'n politieke party links van die destydse regerende Nasionale Party in Suid-Afrika van 1987 tot 1989.

Suid-Afrika se destydse ambassadeur na Groot Brittanje, dr. Denis Worrall, het in 1987 uit sy amp bedank om tot die politiek toe te tree en die regering teen te staan weens die stadige pas van hervorming en die herhaalde noodtoestande gedurende die middel-tagtigerjare. Worrall staan as onafhanklike kandidaat in die Kaapse kiesafdeling Helderberg (in die omgewing van Somerset-Wes) teen Chris Heunis, minister van grondwetlike beplanning, en kry die steun van invloedryke mense soos dr. Anton Rupert, Jannie Momberg en vooraanstaande sakelui. Hy verloor met net 39 stemme, veral danksy die Konserwatiewe Party se deelname aan die verkiesing in Helderberg wat die behoudende stem verdeel het. Terselfdertyd wen nog 'n onafhanklike kandidaat, Wynand Malan, die kiesafdeling Randburg teen die N.P. se Glenn Babb, eweneens 'n voormalige ambassadeur. In Stellenbosch verloor die onafhanklike kandidaat Esther Lategan, maar lok baie stemme weg van die N.P. wat toe al dekades lank telkens Stellenbosch gewen het.

Ná die verkiesing stig Worrall, Momberg en andere in Februarie 1988 die Onafhanklike Party, maar weens persoonlike verskille sluit Malan hom nie by die party aan nie, maar gaan sy eie gang in die Nasionale Demokratiese Beweging saam met Esther Lategan. Die Onafhanklike Party kry 'n onverwagse hupstoot toe die Nuwe Republiek Party, erfgenaam van die eens magtige Verenigde Party wat net een setel in 1987 kon wen, op 'n vergadering in Scottburgh in Natal in Maart 1988 besluit om te ontbind na 11 jaar van kwynende steun. Die nasionale leier, Bill Sutton, raai die net meer as 40 000 kiesers wat die jaar vantevore vir die party gestem het, om die Onafhanklike Party te ondersteun.

Skaars 'n jaar na die O.P. se stigting smelt die party, die N.D.B. en die Progressiewe Federale Party op 8 April 1989 saam in die Demokratiese Party, met Worrall, Malan en Zach de Beer as die drie medeleiers.

Bronne
------

* Keyter, Elise (red.) 1990. *Official Yearbook of the Republic of South Africa 1989/90*. Pretoria: Buro van Inligting vir die Departement van Buitelandse Sake.
**Moshe Katsav** (Hebreeus: מֹשֶׁה קַצָּב; gebore op 5 Desember 1945) is 'n voormalige Israeliese politikus wat van 2000 tot 2007 die agtste president van Israel was. Hy was ook 'n toonaangewende lid van die Likoed party in die Israeliese parlement Knesset en 'n minister in die kabinet. Hy was die tweede Mizrachi-Jood wat tot presidentskap verkies is (na Yitzhak Navon).

Die einde van sy presidentskap is gekenmerk deur kontroversie, wat spruit uit die aantygings van verkragting van een vroulike ondergeskikte en seksuele teistering van ander. Katsav het die presidentskap in 2007 bedank as deel van 'n pleitooreenkoms. Hy het later die ooreenkoms met aanklaers verwerp en belowe dat hy sy onskuld in die hof sal bewys. In 'n ongekende saak, is Katsav op 30 Desember 2010 skuldig bevind aan twee aanklagte van verkragting, belemmering van geregtigheid en ander aanklagte. Katsav is op 22 Maart 2011, in 'n landmerklike beslissing, tot sewe jaar gevangenisstraf gevonnis. Hy het sy skuldigbevinding by die Hooggeregshof van Israel geappelleer. Op 10 November 2011 het die Hooggeregshof Katsav se skuldigbevinding en straf bevestig.

Op 7 Desember 2011 het Katsav by die Maasiyahu gevangenis in Ramla aangekom om sy sewe jaar vonnis uit te dien. Hy is op beperkte voorwaardes op 21 Desember 2016 uit die gevangenis vrygelaat, nadat hy vyf jaar van sy vonnis uitgedien het.
| **Sugiliet** |
| --- |
|    |
| Sugiliet uit die Wessels Myn, Hotazel, Kalahari mangaanvelde , Noord-Kaap Provinsie, Suid-Afrika. Grootte: 3.0 x 2.8 x 1.3 cm.  |
| Formule | K(Na,□)2Li3(Fe,Mn,Al,Zr)2[Si12O30]  |
| Nickel-Strunz (10) | 9.CM.05    |
| Eenheidsel | a = 10 Å, c = 14 Å |
| \* Lys van minerale |

**Sugiliet** (/ˈsuːɡᵻlaɪt/ SOO-gi-lyt), ook bekend as lavuliet, koninklike Asel, cybeliien, en wesseliet, is 'n relatief skaars pienk tot pers siklo-silikaat mineraal met die ingewikkelde chemiese formule KNa2(Fe, Mn, Al)2Li3Si12O30. Sugiliet kristalliseer in die heksagonale kristalstelsel met prismatiese kristalle. Kristalle word selde aangetref, en Sugiliet kom gewoonlik in massiewe vorm voor. Dit het 'n Mohs hardheid van 5,5-6,5 en 'n soortlike gewig (relatiewe digtheid) van 2,75-2,80. Dit is meestal ondeursigtig.

Sugiliet is die eerste keer in 1944 deur die Japannese petroloog Ken-ichi Sugi (1901–1948) beskryf vir 'n voorkoms op Iwagi eiland, Japan, waar dit in 'n aegirien sïeniet intrusiewe gesteente gevind is. Dit word ook in 'n soortgelyke omgewing by Mont Saint-Hilaire, Quebec, Kanada gevind. In Suid-Afrika, word dit in die Wessels-myn in die Noord-Kaap provinsie ontgin uit laag-gebonde mangaanafsettings (die naam wesseliet is afkomstig van die naam van die myn). Dit word ook in gerapporteer in Ligurië en Toscane, Italië, Nieu-Suid-Wallis, Australië en Madhya Pradesh, Indië.

Let wel: Die ‘’g’’ in die mineraal se naam word algemeen uitgespreek soos die ‘’j’’ in die naam "Jacques". Soos met die meeste minerale, is die uitspraak egter dieselfde as die persoon waarna dit vernoem is; in hierdie geval, die Japannese naam Sugi het 'n harde "g", soos in "berge".

Gebruike
--------

Sugiliet is 'n halfedelsteen, en word gewoonlik in juweliersware (gewoonlik in cabochon vorm) en in ornamente gebruik.

Dit is ook gewild onder mineraalversamelaars, veral in kristalvorm.

Sien ook
--------

* Silikaatminerale
**Prosus NV** is een van Europa se grootste multinasionale maatskappye in die tegnologie- en internetbedryf.

Maatskappye
-----------

Prosus se hoofkantoor is in die Symphony-gebou in die Suidas-sakekern in Amsterdam gesetel
Prosus het onder andere belange in die volgende firmas: die Russiese mediagroep Mail.ru Groep, die Suid-Afrikaanse betalingsplatform PayU, die voedselafleweraar Delivery Hero, iFood, Classifieds, OLX, Fintech, PaySense, Swiggy, Etail, eMag, Travle, C Trip. Ten tyde van sy beursgang het die Chinese internetbedryf Tencent 84% van Prosus se netto batewaarde verteenwoordig. Prosus besit 31,1% van die aandele van Tencent en dit is in 2001 gekoop vir $32 miljoen. By die vorming van Prosus was die waarde van die belegging in Tencent $131 miljard en het dit die grootste bydrae tot Prosus se wins gelewer. Prosus rig sy werksaamhede veral op die Volksrepubliek China, Indië, Rusland, Oos- en Sentraal-Europa, Noord- en Latyns-Amerika, Suidoos-Asië, die Midde-Ooste en Afrika.

Bestuur
-------

Die besturende direkteur is die Hollander Bob van Dijk en onder die direkteure is bekende Suid-Afrikaanse sakelui soos Koos Bekker, Ben van der Ross, Debra Meyer, Henk du Toit, Cobus Stofberg en Rachel Jafta. Die hoofkantoor is gevestig in Hoofddorp in Nederland.

Geskiedenis
-----------

Die maatskappy het voorheen bekend gestaan as Myriad International Holdings. Naspers het sy buitelandse belange na Prosus oorgeplaas en sedert 11 September 2019 word aandele in Prosus op die Euronext-beurs in Amsterdam sowel as die Johannesburgse aandelemark verhandel. Op daardie dag het 'n aandeel in Prosus €58,78 gekos en was die maatskappy op Shell en Unilever na die grootste maatskappy genoteer op die Amsterdamse effektebeurs. Naspers besit 'n ¾ van die aandele in Prosus.

Bibliografie
------------

* www.prosus.com
* www.newglobaltechgroup.com/en/home
**Sangers**, **Ouwêreldse sangers** of **Tinktinkies** (*Sylviidae*) is 'n familie van voëls in die orde van sangvoëls (*Passeriformes*). Die familie omvat 20 genera met sowat 70 spesies. Hulle is klein insekvretende voëltjies met dun snawels van ongeveer 9 tot 20 cm lank. Hul vere is meestal onopvallend, en hulle word daarom eerder volgens habitat en hulle gesang onderskei.

'n Kleinrietsanger (*Acrocephalus baeticatus*)
Sangers en verwante spesies is klein, onopvallend gekleurde sangvoëls (orde *Passeriformes*) wat in Afrika, Asië en Europa voorkom. In Suid-Afrika is hulle besonder goed verteenwoordig en word oral in die land aangetref. Tinktinkies, sangers, kleinjantjies, stompstertjies en grasvoëls behoort almal tot die groot sangvoëlfamilie *Sylviidae*.

Oor die algemeen is dit klein, onopvallende voëls wat bolangs bruinerig of gryserig is en wit of gelerige pense het. Baie van die spesies lyk so baie na mekaar dat hulle net aan hul sang uitgeken kan word. Die meeste spesies is insekte-eters, maar enkeles eet ook vrugte. Die neste is baie netjies en kan komvormig of toe wees. Dit word in bome, struike of tussen riet en gras gebou. Merkwaardig is die neste van die Suid-Asiatiese snyervoëls (genera *Orthotomus* en *Phyllergates*) wat uit groot, toegevoude blare bestaan waarvan die rande met plantvesels aanmekaargewerk is.

Sowat die helfte van die 300 spesies leef in Afrika, terwyl sowat 40 spesies in Europa broei en die res in Asië. In Suid-Afrika word meer as 50 spesies aangetref, waaronder enkeles somergaste uit Europa is. Bekende verteenwoordigers wat ook soms in tuine of landerye aangetref word, is onder meer die rooikroontinktinkie of Neddikkie (*Cisticola fulvicapilla*), die gewone tinktinkie (*Cisticola juncidis*), die groottinktinkie (*Cisticola natalensis*), die kleinrietsanger (*Acrocephalus baeticatus*), die hofsanger (*Phylloscopus trochilus*) en die tuinsanger (*Sylvia borin*).

Genera
------

Die volgende genera behoort aan die familie:

* *Myzornis* (1 spesie)
* *Parophasma* (1 spesie)
* *Pseudoalcippe* (2 spesies)
* *Horizorhinus* (1 spesie)
* *Lioptilus* (2 spesies)
* *Sylvia* (28 spesies van tipiese sangers)
* *Lioparus* (1 spesie)
* *Moupinia* (1 spesie)
* *Fulvetta* (8 spesies)
* *Rhopophilus* (1 spesie)
* *Chamaea* (1 spesie)
* *Chrysomma* (2 spesies)

Ook soms in aparte familie Paradoxornithidae (diksnawelmese)

* *Conostoma* (1 spesie)
* *Cholornis* (2 spesies)
* *Sinosuthora* (6 spesies)
* *Suthora* (3 spesies)
* *Neosuthora* (1 spesie)
* *Chleuasicus* (1 spesie)
* *Psittiparus* (4 spesies)
* *Paradoxornis* (4 spesies)

Sien ook
--------

* Alfabetiese lys van Suid-Afrikaanse voëls
* Lys van Suid-Afrikaanse voëls (gegroepeer)
* Lys van Suider-Afrikaanse voëls volgens wetenskaplike name

Bronnelys
---------

* Wêreldspektrum, 1982, ISBN 0-908409-68-0, volume 27, bl. 130
*Vir die Haaie-rugbyspan, sien Natalse Haaie*

Die **haaie** is 'n groep seevisse wat gekenmerk word deur 'n kraakbeenagtige skelet, vyf tot sewe kieusplete weerskante van die kop en borsvinne wat nie aan die kop versmelt is nie.

Moderne haaie word in die klade **Selachimorpha** (of Selachii) geklassifiseer en is verwant aan die groep van rôe (Batoidea), wat wel varswaterspesies insluit. Die benaming "haai" word egter ook gebruik vir uitgestorwe lede van die subklas Elasmobranchii buite die Selachimorpha, soos die *Cladoselache* en *Xenacanthus* genera. Volgens hierdie breër definisie word die eerste bekende haaie na meer as 420 miljoen jaar gelede dateer.

Sedertdien het die haaie in meer as 470 spesies gediversifiseer. Hulle wissel in grootte van die klein dwerglanternhaai (*Etmopterus perryi*), 'n diepseespesie van net 18 sentimeter (7 duim) in lengte tot die walvishaai (*Rhincodon typus*), die grootste vis ter wêreld, wat ongeveer 12 meter bereik (39 voet). Haaie word in al die oseane aangetref en is algemeen tot 'n diepte van 2 000 meter (6 600 voet). Hulle kom oor die algemeen nie in varswater voor nie, maar daar is 'n paar bekende uitsonderings, soos die Zambezihaai en die rivierhaai, wat beide in seewater en varswater kan oorleef.

'n Fossielversameling haaitande
Hulle bekom suurstof deur 5-7 kieusplete elk weerskante net agter die kop. Haaie het verder 'n bedekking van dermale dentikels wat hul vel teen skade en parasiete beskerm, wat ook bykomend hul vloeidinamika deur die water verbeter. Hulle het veelvuldige stelle van vervangbare tande.

Bekende spesies soos die witdoodshaai, tierhaai, blouhaai, kortvin-mako en die hamerkophaai is uiters suksesvolle roofvisse - organismes op die kruin van hul voedselketting in die water.

Baie haaibevolkings word bedreig deur menslike aktiwiteite.

Sien ook
--------

* Alfabetiese lys van visse
* Lys van Suider-Afrikaanse visse volgens wetenskaplike name
* Lys van varswater visfamilies
* Lys van visfamilies
Moskwa-Siti in 2015
'n Nagtelike uitsig oor Moskwa-Siti in 2016
Toring 2000 en die Begration-brug
**Moskwa-Siti** (Russies: Москва́-Си́ти) is 'n stadsdeel van Moskou. Dit staan ook bekend as die **Moskouse Internasionale Sakesentrum** (Московский международный деловой центр, ММДЦ; *Moskofski mezjdoenarodni delowoi tsentr, MMDTs*). Die gebied word tans bestuur as deel van die Presnenski-distrik.

Geskiedenis
-----------

Die MMDTs is ’n gebied vir sakebedrywighede wat besighede en woonstelle bevat. Dis die eerste in sy soort in Rusland en Oos-Europa. Die organisasie wat die ontwikkeling van die projek beheer, is die openbare maatskappy SITI, wat met ondersteuning van die bestuur van die stad Moskou in 1992 spesiaal vir díe doel gestig is, maar op aandeelhouerskap berus.

Die Presnenski-kaai, waar die sakedistrik geleë is, is sowat 100 ha groot, waarvan daar op 60 ha gebou word. Dit is die enigste plek in Moskou waar op so ’n groot skaal gebou word.

Geboue
------

### Toring 2000

Toring 2000 (Башня 2000) is ’n kantoorgebou van 34 verdiepings op die (oorkantse) regteroewer van die Moskwa-rivier. Dit word deur die Bagration-brug met die MMDTs verbind.

Die gebou is 104 m hoog en beslaan ’n oppervlakte van 61 057 m². Bouwerk het in Desember 1996 begin en dit is in 2001 voltooi.
HMS Upholder

skip| Geografiese ligging | 34°47′0″N 15°55′0″E
 |
| Konflik | Tweede Wêreldoorlog |
| Operateur | Britse Vloot |
| Vervaardiger | Vickers-Armstrongs |
| Location of creation | Barrow-in-Furness |
| Vlagstaat | Verenigde Koninkryk |

Die **HMS *Upholder*** was 'n duikboot van die Britse Vloot tydens die Tweede Wêreldoorlog. Hy het in die Middellandse See diens gedoen en het binne die bestek van agtien maande skepe met 'n totale tonnemaat van 93 031 ton gekelder en verder 31 894 ton beskadig. Dit sluit twee Italiaanse duikbote en torpedojaers in. 

Hy en sy susterduikbote het die Duits-Italiaanse voorsieningslyne tussen Italië en Noord-Afrika erg beskadig. Hy is self in 1942 gekelder, vermoedelik deur 'n dieptebom van 'n Italiaanse vaartuig.

Tegniese besonderhede
---------------------

Hy het 540 ton water op die oppervlakte verplaas en was toegerus met een 3-duim kanon en vier 21-duim torpedobuise. 'n Diesel-elektriese aandrywingstelsel van 615/825 perdekrag kon snelhede van 11,75 knope bo en 9 knope onder die water verseker.

Bronne
------

* The Encyclopedia of Sea Warfare. Spring Books. 1975. ISBN 0-600-33111-3

1. ↑
**Ovambosperwer** (Engels: Ovambo Sparrowhawk)
Accipiter ovampenis (156) Lengte: 33–40 cm

Dié rats voëls is nie algemene besoekers in stadstuine nie, maar raak tog meer volop in dié habitat, waarskynlik weens die meer beboste aard van tuine en 'n oorvloed van prooi. Hulle is skugter, onopvallende voëls en word selde gesien behalwe wanneer hulle vinnig van boom tot boom vlieg, of wanneer ander voëls op hulle toesak.

Algemeen
--------

**Beskrywing:** Word van die soortgelyke, maar kleiner Gebande sperwer onderskei aan bruin (nie rooi) oë; aan grys (nie rooibruin) strepe aan borskant, en aan wit vertikale vlekke aan stert met swart en grys dwarsstrepe. Washuid en bene is gewoonlik geel, maar kan ook oranje of rooi wees. Skaars swart vorm word van die swart vorm van die Witkruissperwer onderskei aan oranje, nie rooi, washuid en bene en wit, vertikale vlekke aan stert en die afwesigheid van wit webbe in die stert. Wyfie is groter as mannetjie. Jong voël het twee vorms: die rooibruin vorm word van die volwasse Rooiborssperwer onderskei aan sy rooibruin (nie donkergrys) kop, en aan sy ligte wenkbroue. Ligte vorm is baie witter aan die borskant en om die kop. Borskant gestreep. Albei se bo-stert lyk soos volwasse s'n.

**Habitat:** Hoë bome; vermy woude en woestyn. Aangepas by uitheemse plantasies, verkies populiere.
**Status:** Plaaslik algemeen tot seldsame standvoël.
**Soortgelyke spesie:** Gebande Sperwer.
**Roep:** 'n Sagte 'keeeep-keeeep-keeeep' in broeityd.
**Dieet:** Feitlik net klein voëltjies, waaronder wewers, koekoeke, duiwe en vlieëvangers, maar gewoontlik niks groter as die grootringduif nie.

Broeigewoontes
--------------

**Plek:** Nes word gewoontlik 26m bo die grond in hoë bome gebou.
**Nes:** 'n Nesplatform bestaande uit stokkies.
**Seisoen:** September tot November.
**Getal eiers:** 1-5. Word hoofsaaklik deur wyfie bebroei.
**Broeitydperk:** Sowat 35 dae.
**Kuikenstadium:** Sowat 33 dae.

Habitat
-------

**Habitat:** In sommige dele in die noorde van Suider-Afrika word dié voël algemeen aangetref in groot tuine en kan selfs redelik mak raak. Hulle sit gewoonlik in die middel van die blaredak en vlieg dan vinnig na die volgende sitplek. Hoë bome in die tuin en omliggende gebied sal hulle aanmoedig om gereeld daar besoek af te lê.
**Kosvereistes:** Omvambosperwers eet 'n verskeidenheid klein tuinvoëltjies, maar sal nie sommer groot pluimvee aanval nie. Hulle jag van sittend af, of uit vlug, en duik dikwels van hoë hoogtes op 'n prooi af. Prooi se vere word gepluk voor hul gevreet word. Daar is nie 'n bepaalde manier om dié sperwer na jou tuin te lok nie, maar hy sal gereeld kom kuier as daar genoeg prooi beskikbaar is en geskikte nesmaakbome in die omgewing groei.
**Nesmaak:** Ovambosperwers sal nie sommer in 'n stadstuin broei nie, maar straks op 'n kleinhoewe of plaas. Hoë bome, waaronder uitheemse bloekoms (Eucalyptus-spesies) en vaalpopuliere (Populus canescens) is ideale nesmaakplekke. Dié sperwers bou gewoonlik elke jaar 'n nuwe nes.

Sien ook
--------

* Alfabetiese lys van Suid-Afrikaanse voëls
* Lys van Suid-Afrikaanse voëls (Groepeer)
* Lys van Suider-Afrikaanse voëls volgens wetenskaplike name
Die **Overbergsepter** (*Paranomus bolusii*) is 'n blomdraende struik wat tot die genus *Paranomus* behoort en deel van die fynbos vorm. Die plant is endemies aan die Wes-Kaap waar dit voorkom op die Groenlandberg, Riviersonderendberge, Babilonstoringberge en Kleinrivierberge, Caledon en die Swartberg.

Die struik word tot 1.0 m hoog en blom hoofsaaklik van Junie tot November. 'n Brand vernietig die plant maar die sade oorleef. Die plant is tweeslagtig en bestuiwing vind deur die werking van insekte plaas. Die vrugte word twee maande nadat die plant geblom het ryp en die sade val na die grond waar dit deur miere versprei word. Die plant groei in sandsteen en Sederbergskalie op hoogtes van 150 - 700 m.

In Engels staan die struik as die *Overberg sceptre* bekend.

Galery
------

* 
*

Bronne
------

* REDLIST Sanbi
* Biodiversityexplorer
* Protea Atlas
* Plants of the World Online

|  |  |
| --- | --- |
| Taksondatabasisse | 
* Wd: Q18079783
* GBIF: 5638121
* iNaturalist: 591394
* IPNI: 705333-1
* IUCN: 113201007
* Plant List: tro-26500188
* Tropicos: 26500188

 |
Die **Mossi** (Mossi: *Mole*, *Mosse*, enkelvoud: *Moaaga*) is 'n etniese groep inheems aan Wes-Afrika wat Mossi as moedertaal praat. Hulle bly veral in Burkina Faso se Voltarivierbekken. Die Mossi is die grootste etniese groep in Burkina Faso met sowat 6,2 miljoen mense, 52% van die totale bevolking. Die ander 48% van Burkina Faso se bevolking bestaan uit meer as 60 etniese groepe, waaronder Bambara, Berbers, Bwaba, Fulani en Mandinka.

Die Mossi-hoof Naaaba Zomb Wobgo tydens die Nakoobo-seremonie in Andemtenga, Kouritenga-provinsie, Burkina Faso, op 6 Januarie 2013
Die dansgeselskap van Andemtenga tydens die Nakoobo-seremonie van die Mossi-hoof Naaaba Zomb Wobgo in Andemtenga, Kouritenga-provinsie, Burkina Faso
Die Mossi het hul oorsprong in Burkina Faso, hoewel 'n beduidende aantal Mossi in die aangrensende lande Benin, Ghana, Ivoorkus, Mali en Togo bly. In 1996 is die bevolking van Burkina Faso op 10 623 323 beraam. 5 tot ses miljoen is waarskynlik Mossi; 'n bykomende 1,2 miljoen Mossi bly in die Ivoorkus en 'n verdere 160 000 in Ghana.

Die Mossi is gevestigde boere, wat manna en sorghum as stapelvoedsel kweek. Sommige ambagsmanne, soos smede en leerwerkers, behoort aan kastes met 'n lae status.

Islam en Christendom is minderheidsgodsdienste. Die Mossi vereer hul voorouers, wie se geestelike teenwoordigheid beide hul aansprake op hul land bekragtig en 'n belangrike meganisme van sosiale beheer bied. Hulle bid ook tot natuurgode en versoen hulle.
**Gnaeus Iulius Agricola** (13 Julie 40 n.C. – 23 Augustus 93 n.C.) was 'n Romeinse generaal wat 'n leidende rol gespeel het in die Romeinse verowering van Brittanje. Sy biografie, die *De vita et moribus Iulii Agricolae*, was die eerste van sy skoonseun, die historikus Tacitus, se gepubliseerde werke. Dit is die hoofbron aangaande Agricola, maar Dio Cassius en drie inskripsies wat in Brittanje aangetref is, insluitend die inskripsie op die Verulamiumplein, verwys ook na Agricola.

Agricola is gebore in 'n gesiene politieke familie, en het sy militêre loopbaan in Britannia begin, waar hy onder goewerneur Gaius Suetonius Paulinus diens gedoen het. In sy daaropvolgende loopbaan het hy 'n verskeidenheid van ampte beklee; hy is aangestel as quaestor in die provinsie Asia in 64, toe as volkstribuun in 66 en praetor in 68. Hy het Vespasianus gesteun in die jaar van die vier keisers (69), en is na Vespasianus se bewindsoorname die opperbevel in Brittanje toegeken. Toe sy bevel in 73 verstryk, is hy opgeneem as patrisiër in Rome en is hy aangestel as goewerneur oor Gallia Aquitania. Hy is aangestel as konsul en goewerneur van Britannia in 77. Met sy verblyf daar het hy die oorgrote deel van die huidige Wallis en Noord-Engeland verower, en 'n ekskursie onderneem na die Skotse laelande, waar hy Romeinse dominansie vir 'n tyd lank gevestig het. Daar word gespekuleer dat hy ook 'n ekspedisie na Ierland kon onderneem het. Hy is in 85 van Brittanje teruggeroep na 'n buitengewoon lang dienstydperk, waarna hy uit sy militêre amp getree en die openbare lewe agtergelaat het.

Notas
-----

1. ↑  Tacitus, *Agricola*
2. ↑  Dio Cassius, *Romeinse Geskiedenis* 66.20

|  |  |
| --- | --- |
| Normdata Edit this at Wikidata | 
* BNE: XX821728
* BNF: cb11954531h (data)
* CANTIC: a10566624
* GND: 118501054
* ISNI: 0000 0001 0855 118X
* LCCN: n50059480
* NDL: 00649155
* NKC: jn20000700014
* NLG: 228982
* NLP: A11819066
* NTA: 072339640
* SELIBR: 281146
* SNAC: w68s6zj8
* SUDOC: 027523144
* VIAF: 12290061
* WorldCat Identities: lccn-n50059480

 |
Die Senatskaja-toring en die Lenin-mausoleum
Die **Lenin-mausoleum** (Russies: Мавзолей В.И. Ленина, *Mawzolei W.I. Lenina*) aan die westekant van Rooiplein is ’n belangrike monument uit die Sowjettyd. Dit staan teen die Kremlinmuur onder die Senatskaja-toring. Binne-in word die gebalsemde lyk van die rewolusionêr en stigter van die Sowjetunie, Wladimir Lenin, uitgestal.

Geskiedenis
-----------

Die houtweergawe van die mausoleum, Maart 1925
Die ingang tot die mausoleum. Vir sy ontwerp het die argitek Aleksei Sjtsjoessef 'n kombinasie van historiese en avantgardistiese elemente en boumateriale gekies - swart Labradorsteen en rooi porfier
Kort ná die dood van Lenin is duisende telegramme ontvang van mense wat gevra het dat sy liggaam behoue bly. Op die oggend van 23 Januarie het prof. Aleksei Abrikosof, ’n vooraanstaande patoloog, Lenin se lyk gebalsem om dit ongeskonde te hou tot met sy begrafnis. In die nag van 23 Januarie is die argitek Aleksei Sjtsjoessef opdrag gegee om binne drie dae ’n graftome te bou sodat mense ’n laaste huldeblyk aan Lenin kon bring.

Op 26 Januarie is besluit om die graftome op Rooiplein langs die Kremlin-muur te plaas. Teen 27 Januarie het Sjtsjoessef ’n graftome van hout gebou en om 16:00 op daardie dag is Lenin se doodskis daarin geplaas. Meer as 100 000 mense het die graftome binne ’n maand en ’n half besoek. In dieselfde jaar het Sjtsjoessef die graftome vervang met ’n groter weergawe.

In 1929 is vasgestel dat Lenin se liggaam vir ’n baie langer tydperk behoue kon bly. Daar is toe besluit om die houtmausoleum met een van stene te vervang. Dit is in Oktober 1930 voltooi. Dit het van buite die vorm van ’n meervlakkige piramide wat geskoei is op die ontwerp van antieke graftomes. Dit is ook deur Sjtsjoessef ontwerp. In 1973 het die beeldhouer Nikolai Tomski ’n nuwe sarkofaag ontwerp.

Tydens Sowjet-parades het staatshoofde en ander hoogwaardigheidsbekleërs die parades vanaf die dak van die mausoleum dopgehou.

Tussen 1924 en 1972 het meer as 10 miljoen mense die mausoleum besoek. Die lyk van Josef Stalin het langs dié van Lenin gelê van sy dood in 1953 tot op 31 Oktober 1961, toe dit verwyder is en buite die Kremlin-mure begrawe is.

Die Lenin-mausoleum vandag
--------------------------

Die mausoleum is elke dag behalwe Maandae en Vrydae oop van 10:00 tot 13:00. Toegang is gratis en mense wag steeds in lang rye om Lenin se liggaam te sien. Besoekers moenie praat of stilstaan nie terwyl hulle die mausoleum en Lenin se sterflike oorskot besigtig. Geen kamera's word in die mausoleum toegelaat nie. 

Die gebou is die afgelope paar jaar in omstredenheid gehul. Baie mense, soos die laaste Sowjet-staatshoof Michail Gorbatsjof, wil hê dat Lenin se lyk eindelik begrawe word.
**Huahine** is ’n atol in die Benedewindse Eilande van die Geselskapseilande in Frans-Polinesië, ’n Franse oorsese gebied in die Stille Oseaan. Dit het sowat 6 300 inwoners.

Geografie
---------

Ligging in die Geselskapseilande.
Die atol is 16 km lank en op sy breedste 13 km. Dit bestaan uit twee hoofeilande, omring deur ’n koraalrif met verskeie klein eilandjies. Huahine Nui ("Groot Huahine") lê in die noorde en Huahine Iti ("Klein Huahine") in die suide.

Die twee eilande word geskei deur water van ’n paar honderd meter breed en word met laagwater verbind deur ’n smal strook land. ’n Klein brug is ook gebou om Huahine Nui en Huahine Iti te verbind.

Noordwes van Huahine Nui is ’n brakwatermeer van 375 hektaar bekend as Lac Fauna Nui (Lac Maeva). Dit is al wat oorgebly het van die antieke atolstrandmeer.

Administrasie
-------------

Huahine is administratief deel van die Benedewindse Eilande. Dit bestaan uit die volgende munisipaliteite:

* Faie
* Fare
* Fitii
* Haapu
* Maeva
* Maroe
* Parea
* Tefarerii

Die administratiewe hoofdorp is Fare, op Huahine Nui.

Toerisme
--------

’n Gewilde toeriste-attraksie is ’n stroom met palings wat mense kan kos gee. Op die Faahia-argeologieterrein in die noorde van die eiland is subfossieloorblyfsels van verskeie spesies uitgestorwe voëls gevind.

Bronne
------

* Lys van atolle Geargiveer 28 Februarie 2007 op Wayback Machine (fr)
* Amptelike webtuiste van die Tahiti-toerismeraad
* Toerismeportaal by Huahine
* Hierdie artikel is vertaal uit die Engelse Wikipedia

| * l
* b
* w
Die Geselskapseilande in Frans-Polinesië |
| --- |
| Eilande | 
* *Bowindse Eilande*: Maiao
* Mehetia
* Moorea
* Tahiti
* Tetiaroa
* *Benedewindse Eilande*: Bora Bora
* Huahine
* Manuae
* Maupihaa
* Maupiti
* Motu One
* Raiatea
* Tahaa
* Tupai

 |  |
| Argipels van Frans-Polinesië | 
* Austraaleilande
* Gambiereilande
* Marquesaseilande
* Geselskapseilande
* Tuamotu-argipel

 |
Woestynolifante in die Huabrivier
Die **Huabrivier** is 'n niestandhoudende rivier in die Kunene-streek in die noordweste van Namibië. Sy bron is suidoos van Kamanjab, vanwaar dit weswaarts deur Mopanie-savanne vloei totdat dit die Skedelkus en die Atlantiese Oseaan bereik.

Sytakke van die Huab
--------------------

* Klein-Omarururivier
* Soutrivier
* Aba-Huab,
* Ongwati en Klipriviere.

Die Huab se opvanggebied (insluitend sy sytakke) word geskat op tussen 14 800 en 16 465 km2, en sluit die dorp Khorixas sowel as die nedersettings Kamanjab, Fransfontein en Anker in. Die Twyfelfontein-wêrelderfenisgebied is op die oewer van die Aba Huab geleë.

Natuurskoon
-----------

Die natuurskoon is merkwaardig gevarieerd en dramaties: kameeldoring-, mopanie- en anabome langs die kante van die rivierbedding, groot sandvalleie is besaai met reusagtige rotsblokke en klipperige heuwels, rooirotsberge spits die horison en massiewe sandduine besaai met swart vulkaniese rotse laat die olifante wat onder hulle loop, klein lyk.

Die Huab is welbekend vir sy woestynolifantbevolking wat boerdery-aktiwiteite in gevaar stel, maar ook 'n potensiële toeriste-aantreklikheid is.
Die **Oegaritiese alfabet** is ’n wigskrif-abjad wat gebruik is vanaf omstreeks die 15de eeu v.C. of 14de eeu v.C. vir Oegarities, ’n uitgestorwe Noordwes-Semitiese taal. Dit is in 1928 in Oegarit (hedendaagse Ras Shamra) in Sirië ontdek. Dit het 30 letters. Ander tale, veral Horities, in die gebied is dikwels in die skrif geskryf, maar nie elders nie.

Kleitablette in die Oegaritiese skrif toon vroeë tekens van beide die Wes- en Suid-Semitiese volgorde van letters, wat aanleiding gegee het tot die volgorde van die Hebreeuse, Griekse en Latynse alfabet aan die een kant en van die Ge'ez-alfabet aan die ander kant.

Die skrif is van links na regs geskryf. Hoewel die letters wigvormig was en in klei gedruk is, is dit nie verwant aan die Akkadiese wigskrif nie.

Funksie
-------

Oegarities was ’n uitgebreide abjad. In die meeste lettergrepe is net konsonante geskryf, insluitende die /w/ en /j/ van diftonge. Dit was egter anders as ander vroeë abjads deurdat klinkers wel geskryf is ná glottale sluitklanke. Daar word geglo dat die letter vir die lettergreep /ʔa/ oorspronklik die konsonant /ʔ/ voorgestel het, nes "alef" in ander Semitiese abjads, en dat dit later beperk is tot /ʔa/ met die toevoeging van /ʔi/ en /ʔu/ aan die einde van die alfabet.

Die enigste leesteken was ’n woordverdeler.

Volgorde
--------

Die Oegaritiese alfabet.
In lyste letters van die Oegaritiese skrif is daar twee verskillende lettervolgordes: die Noord-Semitiese volgorde soos dié van die Hebreeuse en Fenisiese alfabet (en dus ook die latere Griekse en Latynse alfabet), en die Suid-Semitiese volgorde wat ooreenstem met dié van die Suid-Arabiese alfabet (en dus ook die latere Ge'ez-alfabet). Die letters word met hul getranslitereerde waarde aangedui, met die verwante Hebreeuse letters daaronder.

**Noord-Semities**

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| ʾa | b | g | ḫ | d | h | w | z | ḥ | ṭ | y | k | š | l | m | ḏ | n | ẓ | s | ʿ | p | ṣ | q | r | ṯ | ġ | t | ʾi | ʾu | s2 |
| א | ב | ג |  | ד | ה | ו | ז | ח | ט | י | כ |  | ל | מ |  | נ |  | ס | ע | פ | צ | ק | ר | ש |  | ת |  |

**Suid-Semities**

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| h | l | ḥ | m | q | w | š | r | t | s | k | n | ḫ | b | ś | p | ʾ | ʿ | ẓ | g | d | ġ | ṭ | z | ḏ | y | ṯ | ṣ |
| ה | ל | ח | מ | ק | ו |  | ר | ת | ס | כ | נ |  | ב |  | פ | א | ע |  | ג | ד |  | ט | ז |  | י | ש | צ |

Unicode
-------

Die Oegaritiese skrif is tot die Unicode-standaard gevoeg in April 2003, met die uitreiking van weergawe 4.0. Die Unicode-blok daarvoor is U+10380–U+1039F.

Sien ook
--------

Geskiedenis van die alfabet
**Hoërskool Zwaanswyk** is 'n voormalige Afrikaansmedium hoërskool in die Kaapstadse voorstad Retreat. 

Die skool bied onderrig in hoofsaaklik Engels aan 'n multikulturele leerdergemeenskap, waarvan driekwart uit die voorstede Retreat, Steenberg en Lavender Hill kom. Die skool se verwante laerskool is Zwaanswyk Akademie, hoewel sommige leerders van Laerskool Paul Greyling in Vishoek tradisioneel ook die skool bygewoon het. 

Die leerdertal was 461 in 2008, 'n drastiese toename sedert die invoer van Engels as onderrigmedium. In daardie jaar was daar van gr. 10 tot 12 179 leerders, almal Afrikaans, maar in graad agt en nege, waarin Engels trapsgewys ingevoer word, altesaam 282, van wie na raming tweederdes Engels was. Teen 2011 het die totale leerdertal tot 557 toegeneem. In die hoogste drie grade het 98 leerders Afrikaans as huistaal geneem vergeleke met 183 Engels-huistaal. In 2012 het die totale leerders toegeneem tot 566 en in 2013 tot 600. 

In die drie hoogste grade het 222 leerders in 2012 Engels as huistaal geneem, vergeleke met 89 Afrikaans. In 2013 was dit 264 Engels-huistaal vergeleke met 41 Afrikaans-huistaal, van wie 38 in gr. 12 was, 3 in gr. 11 en geen in gr. 10 nie. Einde 2015 het was daar 64 leerders in gr. 11 en 12 wat Afrikaans as huistaal geneem het, maar weereens geen gr. 10's nie. Die totale leerdertal was toe 532.

In 2016 was die leerdertal 610. Van hulle het in die hoogste drie grade 100 Afrikaanse Huistaal geneem en 233 Afrikaans Eerste Addisionele Taal.

Oudleerders
-----------

* Rachelle Greeff, skrywer
* Deon Lotz, hoofseun 1982, akteur

Bronne
------

* Die Wes-Kaapse onderwysdepartement se Find A School-soekgerief. Geargiveer 14 April 2016 op Wayback Machine
**Hrithik Roshan** (Engelse uitspraak: /ˈrɪtɪk ˈrɒʃən/', gebore 10 Januarie 1974) is 'n Indiese akteur wat in Bollywoodfilms verskyn. Die seun van die filmvervaardiger Rakesh Roshan, hy het 'n verskeidenheid van filmrolle vertolk en is ook veral bekend as 'n begaafde danser. Hy is een van die hoogste betaalde akteurs in Indië en hy het talle toekennings ontvang, waaronder ses Filmfare-toekennings.

Roshan het gereeld saam met sy pa gewerk. Hy het as 'n kinderakteur in verskeie films van die 1980's verskyn, en later het hy as 'n assistentdirekteur op vier van sy pa se films gewerk. Sy eerste leidende rol was in die box-office sukses *Kaho Naa... Pyaar Hai* (2000), waarvoor hy verskeie toekennings ontvang het. Optredes in die 2000-terrorismedrama *Fiza* en die 2001-ensemble-melodrama *Kabhi Khushi Kabhie Gham...* het sy reputasie in die bedryf gevestig maar sy films daarvolgens het minder sukses gehad.

Die 2003-wetenskapfiksie *Koi... Mil Gaya*, waarvoor Roshan twee Filmfare-toekennings (Beste Akteur en Beste Akteur – Kritici) ontvang het, was 'n keerpunt in sy loopbaan; hy het ook in suksesvolle opvolgprente: *Krrish* (2006) en *Krrish 3* (2013) verskyn. Hy het wydverspreide lof verdien vir sy filmrolle van 'n dief in die 2006-avontuurfilm *Dhoom 2*, die Mogolkeiser Akbar in die 2008-historiese film *Jodhaa Akbar* en 'n kwadrupleeg in die 2010-drama *Guzaarish*. Roshan het meer sukses behaal met die 2011-drama *Zindagi Na Milegi Dobara*, die 2012-wraakfilm *Agneepath* en die 2014-aksiekomedie *Bang Bang!*.

Roshan het sy debuut op die televisieprogram *Just Dance* (2011) gemaak, hy het later as 'n beoordelaar op dieselfde televisieprogram verskyn. Hy het die hoogste betaalde filmster op Indiese televisie geword en hy raak betrokke by 'n aantal humanitêre oorsake; verskeie handelsmerke en produkte is ook deur hom onderskryf. Roshan was getroud vir veertien jaar met Sussanne Khan, by wie hy twee kinders gehad het. Hy staan as een van die mees gewilde Indiese bekendes.

Vroeë lewe en agtergrond
------------------------

Roshan is gebore op 10 Januarie 1974 in Mumbai in 'n Punjabifamilie. Sy pa, filmdirekteur Rakesh Roshan, is die seun van musiekdirekteur Roshanlal Nagrath; sy moeder, Pinky, is die dogter van die produsent en direkteur J. Om Prakash. Roshan het 'n ouer suster, Sunaina. Hy het sy onderrig aan die *Bombay Scottish School* verwerf. Hoewel Roshan 'n Hindoe is, sê hy "Ek is nie godsdienstig nie. Ek besoek nie tempels nie. Maar ek hoop daar is 'n almagtig."

Filmografie en toekennings
--------------------------

### Geselekteerde filmografie

Roshan se mees krities en kommersieel suksesvolle films sluit in:

\* *Kaho Naa... Pyaar Hai* (2000)
* *Fiza* (2000)
* *Mission Kashmir* (2000)
* *Kabhi Khushi Kabhie Gham...* (2001)
* *Koi... Mil Gaya* (2003)
* *Lakshya* (2004)
* *Krrish* (2006)
* *Dhoom 2* (2006)
* *Jodhaa Akbar* (2008)
* *Guzaarish* (2010)
* *Zindagi Na Milegi Dobara* (2011)
* *Agneepath* (2012)
* *Krrish 3* (2013)
* *Bang Bang!* (2014)
* *Kaabil* (2017)